|  |
| --- |
|  |

**REPUBLIKA HRVATSKA**

**CENTAR ZA RESTRUKTURIRANJE I PRODAJU**

Temeljem Zakona o upravljanju i raspolaganju imovinom u vlasništvu Republike Hrvatske (NN 94/2013, 18/2016), Uredbe o načinu prodaje dionica i poslovnih udjela (NN 129/2013, 66/2014) Centar za restrukturiranje i prodaju (dalje u tekstu: Centar) raspisuje

## NATJEČAJ

**za izbor ovlaštenog investicijskog društva za poslove prodaje i kupnje**

**dionica na Tržištu kapitala Republike Hrvatske**

Popis poslova koje će ovlašteno investicijsko društvo izvršavati sukladno ugovoru kojeg će sklopiti sa Centrom:

* obavljanje poslova pripreme prodaje dionica na Tržištu kapitala;
* isticanje prodaje dionica na Tržištu kapitala sukladno uvjetima i nalozima  Centra;
* dostavljanje dnevnog pisanog izvješća o izvršenoj realizaciji naloga Centra, uz obveznu kopiju izvatka iz knjige naloga po svakom izvršenom nalogu, odnosno obračun prodaje;
* poslovi preknjižbe za prodane dionice na tržištu kapitala sukladno Pravilnicima Središnjeg klirinškog depozitarnog društva (dalje u tekstu: SKDD);
* dostava sredstava ostvarenih prodajom dionica, na bankovni račun Centra odmah nakon izvršene namire;
* obavljanje poslova pripreme kupnje dionica na tržištu kapitala;
* isticanje naloga za kupnju dionica na tržištu kapitala sukladno uvjetima i nalozima Centra;
* dostavljanje dnevnog pisanog izvješća o izvršenoj realizaciji naloga Centra, uz obveznu kopiju izvatka iz knjige naloga po svakom izvršenom nalogu, odnosno obračun kupnje;
* poslovi preknjižbe za kupljene dionice na tržištu kapitala sukladno pravilnicima SKDD-a;
* alokacija kupljenih vrijednosnih papira na račune Centra registrirane kod SKDD-a nakon izvršene namire.
1. U obvezujućoj ponudi za obavljanje navedenih usluga ovlašteno investicijsko društvo samostalno predlaže cjenik izražen u postotku za transakcije/trgovanja sklopljena unutar knjige naloga. U cijenu usluge moraju biti uključene sve naknade i provizije vezane uz transakciju/trgovanja. Maksimalan iznos cijene usluge ne može biti veći od 0,15%, i bez minimalne provizije.
2. U obvezujućoj ponudi za obavljanje navedenih usluga ovlašteno investicijsko društvo samostalno predlaže cjenik izražen u postotku za transakcije/trgovanja sklopljena izvan knjige naloga kroz BLOK transakciju. U cijenu usluge se ne uključuju sve naknade i provizije vezane uz transakciju/trgovanja (samo brokerska provizija). Maksimalan iznos cijene usluge ne može biti veći od 0,03%. U slučaju da je 0,03% više od 30.000,00 hrk, maksimalni iznos cijene usluge ne može biti veći od 30.000,00 hrk.

Kriterij odabira biti će najpovoljnija obvezujuća ponuda po svakom segmentu. U obvezujućoj ponudi za obavljanje navedenih usluga za transakcije/trgovanja sklopljena izvan knjige naloga kroz BLOK transakciju, kriterij odabira je samo najpovoljnija obvezujuća ponuda u postotku.

Centar ima pravo odbiti sve obvezujuće ponude i poništiti postupak za izbor ovlaštenog investicijskog društva za poslove prodaje i kupnje dionica na Tržištu kapitala Republike Hrvatske, bez da pri tom snosi odgovornost prema bilo kojem od Ponuditelja ili da ima obvezu obavijestiti Ponuditelje o razlozima za takav postupak.

Ovlašteno investicijsko društvo uz obvezujuću ponudu mora dostaviti:

* izvod iz sudskog registra kojim se dokazuje da gospodarski subjekt ima registriranu djelatnost u svezi s predmetom natječaja (članak 5. stavak 1. točka 2. Zakona o tržištu kapitala) – original ili ovjerena preslika ne starija od dana objave ovog natječaja;
* ovjerenu presliku rješenja Hrvatske agencije za nadzor financijskih usluga (HANFA) da je investicijsko društvo ovlašteno za pružanje investicijske usluge iz članka 5. stavak 1. točka 2. Zakona o tržištu kapitala – izvršavanje naloga za račun klijenta na temelju odobrenja HANFE;
* izjava investicijskog društva ovjerena kod javnog bilježnika da društvo nije bilo pod suspenzijom HANFE u zadnja 24 mjeseca;
* original potvrde Zagrebačke burze o članstvu investicijskog društva - da je aktivan član Zagrebačke burze sukladno Pravilima Zagrebačke burze te da društvo nije u zadnja 24 mjeseca dobilo javnu opomenu;
* original potvrde SKDD-a o članstvu investicijskog društva te da protiv društva nije bila donesena odluka o suspenziji u zadnja 24 mjeseca;
* popis ovlaštenih brokera zaposlenih u investicijskom društvu;
* "Company profile", brošuru odnosno prospekt ovlaštenog investicijskog društva iz kojeg su vidljive reference u obavljanju poslova s vrijednosnim papirima;
* original ili ovjerena preslika potvrde Ministarstva financija - Porezne uprave o plaćenim porezima i doprinosima, ne starija od dana objave ovog natječaja;

Ugovor sa odabranim ovlaštenim investicijskim društvom sklapa se za razdoblje od dvije godine uz mogućnost produženja ugovora.

**Rok za pristizanje obvezujućih ponuda je 07. rujna 2017. godine do 14 sati.**

Obvezujuće ponude se dostavljaju na adresu:

CENTAR ZA RESTRUKTURIRANJE I PRODAJU

Zagreb, Ivana Lučića 6

sa naznakom:

**"OBVEZUJUĆA PONUDA ZA IZBOR OVLAŠTENOG INVESTICIJSKOG DRUŠTVA"**

**"NE OTVARAJ DO 07. rujna 2017. do 14 sati".**

Obvezujuća ponuda se dostavlja u zatvorenoj kuverti.

**U obvezujućoj ponudi mora obavezno biti naznačeno da ponuda ostaje na snazi 60 (šezdeset) dana od dana označenog za krajnji rok za dostavu ponuda (do zaključno 06. studenoga 2017.)**

Sve obvezujuće ponude otvorit će se dana **07. rujna 2017.** u 14:00 sati u prostorijama Centra.

Pravovremene će se smatrati obvezujuće ponude koje su pristigle i evidentirane u Centru **do 07. rujna 2017.** godine do uključivo 14 sati.

Obvezujuće ponude koje pristignu izvan roka neće se razmatrati. Obvezujuće ponude koje ne sadrže potrebne dokumente smatrati će se nepotpunima i neće se razmatrati.

Ugovor/i s najboljim Ponuditeljem sklopiti će se po donošenju Odluke o izboru najboljeg Ponuditelja.

|  |  |
| --- | --- |
| **Kontakt informacije:**Centar za restrukturiranjei prodajuIvana Lučića 610000 Zagreb | Tel: + 385 (0) 1 63 46 394+ 385 (0) 1 63 46 228+ 385 (0) 1 63 46 353Fax: + 385 (0) 1 63 46 224e-mail: sektor-prodaje@cerp.hrWeb stranica: www.cerp. hr  |